open-index/open-wikipedia-markdown huggingface dataset:
Volkswagen Golf

Die **Volkswagen Golf** is 'n kompakte motor wat deur die Duitse vervaardiger Volkswagen vervaardig word sedert 1974, en wêreldwyd bemark is oor sewe geslagte. Dit het reeds in verskeie bakkonfigurasies en onder verskillende naamplate verskyn - soos die **Volkswagen Rabbit** in die Verenigde State en Kanada (Mk1 en Mk5), en die **Volkswagen Caribe** in Meksiko (Mk1). 

Die oorspronklike Golf Mk1 was 'n voorenjin, voorwielaangedrewe plaasvervanger vir die lugverkoelde, agterenjin, agterwielaangedrewe Volkswagen Beetle. Histories is die Golf Volkswagen se topverkopermodel en die wêreld se tweede beste verkoopsmodel, met meer as 29 miljoen eenhede gebou teen 2012. Die Volkswagen Golf se ontwerp is deur die Italiaanse motorontwerper Giorgetto Giugiaro se ateljee *Italdesign* behartig.

Die grootste deel van die Golfproduksie was aanvanklik in die 3-deur luikrugstyl. Ander variante sluit in 'n 5-deur luikrug, stasiewa ("Variant" van 1993), afslaankap (Cabriolet en Cabrio, 1979-2002, 2011-hede), en 'n Golf-afgeleide knoprugsedan, onder andere Volkswagen Jetta, Volkswagen Vento (vanaf 1992) of Volkswagen Bora (vanaf 1999) genoem. Die motors het vele marksegmente gevul, van basiese persoonlike motors, tot hoëverrigting luikrue ("hot hatches"). 

Die **Volkswagen Golf** het deur sy geskiedenis talryke toekennings ontvang. Die Volkswagen Golf Mk6 het die "Wêreldmotor van die Jaar" in 2009 gewen en in 2013 die Volkswagen Golf Mk7. Elke geslag van die Golf was reeds 'n naaswenner in die Europese Motor van die Jaar-toekennings. Die Golf is een van slegs twee motors - die ander is die Renault Clio - wat tweekeer "Europese Motor van die Jaar" was, in 1992 en 2013. Die Volkswagen Golf het die "Car and Driver" se jaarlikse 10 Beste-lys meer as een keer gehaal.

## Voorbeelde van modelreekse 

Vw golf 1 v sst.jpg|Volkswagen Golf Mk1
VW Citi Golf R-Line.jpg|Volkswagen Citi Golf R-Line (Suid-Afrikaanse modelvariant)
VW Golf II front 20080206.jpg|Volkswagen Golf Mk2
1996-1998 Volkswagen Golf (1H) CL 5-door hatchback 03.jpg|Volkswagen Golf Mk3
VW Golf IV front 20071205.jpg|Volkswagen Golf Mk4

2007 Volkswagen Golf (1K MY07) Sportline 2.0 TDI 5-door hatchback (2010-07-05).jpg|Volkswagen Golf Mk5
VW Golf VI 1.6 TDI Comfortline Reflexsilber.JPG|Volkswagen Golf Mk6
VW Golf 1.6 TDI BlueMotion Technology Comfortline (VII) – Frontansicht, 31. Dezember 2012, Düsseldorf.jpg|Volkswagen Golf Mk7 in Düsseldorf, Duitsland
2020 Volkswagen Golf Style 1.5 Front.jpg|Volkswagen Golf Mk8

## Verwysings
Pax Mongolica

[duimnael|’n Nabyskoot van die Katalaanse Atlas wat [Marco Polo uitbeeld op sy reis na die Ooste tydens die Pax Mongolica.]]

Die **Pax Mongolica** (Latyn vir "Mongoolse Vrede"; ook soms genoem **Pax Tatarica**) is ’n historiese term wat geskoei is op die oorspronklike frase, Pax Romana, en verwys na die stabiliserende uitwerking wat die Mongoolse Ryk se verowerings gehad het op die sosiale, kulturele en ekonomiese lewe van die inwoners van die uitgestrekte Eurasiese gebied wat die Mongole in die 13de en 14de eeu oorgeneem het. Dit beskryf die verbeterde kommunikasie en handel wat die verenigde administrasie help skep het en die tydperk van relatiewe vrede wat daarop gevolg het.

Die verowerings van Djengis Khan en sy opvolgers van Suidoos-Asië tot Oos-Europa het die westerse en die oosterse wêreld verbind. Die Syroete, wat handelsentrums oor Asië en Europa heen verbind het, is eindelik deur die Mongole beheer. Die einde van die Pax Mongolica is ingelui deur politieke verbrokkeling in die Mongoolse Ryk en die uitbreek van die Swart Dood in Asië, wat met die handelsroetes langs na die grootste deel van die wêreld versprei het.

## Verwysings 
: *15px Hierdie artikel is vertaal uit die Engelse Wikipedia*
Chinese Keiserryk

duimnael|200px|Die vlag van die Chinese Keiserryk van 1889 tot 1911.

Die **Chinese Keiserryk** het tussen 221 v.C. en 1911 bestaan. Verskeie dinastieë het in dié tyd regeer.

## Geskiedenis 
Voor 221 v.C. het verskeie onafhanklike vorstedomme in China bestaan. In 221 v.C. is China verenig onder die eerste keiser, Qin Shi Huangdi (wat "Eerste keiser van die Qin" beteken), en hy het die Qin-dinastie gestig. Tydens die Han-dinastie (206 v.C. - 220 n.C.) is die ryk uitgebrei tot in Korea, Viëtnam en Sentraal-Asië.

Hierna het ’n tydperk van verwarring gevolg: kortstondige dinastieë het mekaar vinnig opgevolg. Een van die stiller tye in dié periode was die Tang-dinastie (618-907). Dié dinastie was ’n bloeityd vir China. Onder die keisers van die Tang is onder meer ’n eksamenstelsel ingevoer: elkeen wat ’n amptenaar wou word, moes ’n reeks eksamens slaag. Vanaf die 9de eeu het die mag van die keiser toegeneem en het die ekonomiese sentrum na die suide geskuif.

Marco Polo het China glo omstreeks 1280 besoek toe die Mongoolse Yuan-dinastie aan die bewind was. Onder die etnies-Chinese Ming-dinastie (1368–1644) het seehandel en ontdekkingsreise toegeneem, maar in die tweede helfte van die 15de eeu is meer klem gelê op Chinese waardes en is die invloed van buite afgeweer. Later, onder die Qing-dinastie van die Mantsjoes (1644–1911), het die druk deur die Westerse wêreld weer toegeneem. In 1911 is die keiserryk eindelik tydens die Xinhai-rewolusie omvergewerp en is die Republiek van China uitgeroep.

## Chinese keiserlike dinastieë 
Hieronder volg ’n chronologiese lys van die keiserlike dinastieë wat oor China regeer het.

* Xia c. 2200-1750 v.C.
* Shang c. 1766-1122 v.C.
* Zhou 1122-256 v.C.
** Westelike Zhou 1122-771 v.C.
** Oostelike Zhou 771-256 v.C.
*** Tydperk van die Lente en die Herfs 771-481 v.C.
*** Periode van die Strydende State 403-221 v.C.

Van die Qin-dinastie af is daar amptelik sprake van ’n Chinese keiserryk.
* Qin 221-206 v.C.
* Han 206 v.C. - 220
** Westelike Han 206 v.C. - 9 n.C.
** Wang Mang die Oorweldiger 9-23
** Oostelike Han 25-220
* Deling 220-589
** Drie Koninkryke 220-280:
*** Wei 220-265 (265-280: Jin)
*** Shu-Han 221-263
*** Wu 222 (229)-280
* Hereniging: Jin-dinastie 265-420
* Burgeroorlog en opnuut deling
** Xiongnu-inval 311
** Suid:
*** die Ses Dinastieë, Oostelike Jin, Liu Song 420-479, Liang, Chen
** Noord:
*** die Tydperk van die Sestien Koninkryke, o.a. Oostelike Zhao 304-320, Vroeg-Qin 351-386
*** Noordelike Wei 386-524
*** Oostelike Wei (vanaf 550: Noordelike Qi) en Westelike Wei (vanaf 557: Noordelike Zhou)
** Noordelike Zhou; verower Noordelike Qi 577, Liang 587 en Chen 589
* Sui 589-618
* Tang 618-907
* Deling 907-960
** Noord: Vyf Dinastieë
** Suid: Tien Koninkryke
* Noordelike Song 960-1127
* Deling
** Noord: Jin (Jurge) 1115–1234
** Suid: Suidelike Song 1127–1279
* Yuan 1234–1368
* Ming 1368–1644
* Qing 1644–1912

## Bronne 
* Paludan, A. (1998) – *Chronicle of the Chinese Emperors: The Reign-by-Reign Record of the Rulers of Imperial China*, New York: Thames and Hudson – 
* 15px Hierdie artikel is vertaal uit die Nederlandse Wikipedia
Hordes van die Oeloes van Djotsji

duimnael|240px|Batoe Khan stig die Goue Horde.
Djengis Khan se oudste seun, Djotsji, het 14 seuns gehad. Ná sy dood het hulle hul pa se deel van die Mongoolse Ryk, bekend as die **Goue Horde** of Oeloes van Djotsji, geërf met Batoe as opperste khan. Hoewel sy broer Orda die oudste was, het hy hom aan Batoe se gesag onderwerp. 
 
Orda het saam met van sy jonger broers oor die oostelike vleuel van die Goue Horde regeer en Batoe en van sy ander broers oor die westelike deel. Hierdie hordes is in Slawiese en Persiese geskiedenisgeskrifte bekend as die **Wit Horde** en **Blou Horde**.

Daar heers verwarring oor die kleurbeskrywing van die hordes. Sommige bronne verwys na die Wit Horde as die Blou Horde en omgekeerd. In Timoeridiese bronne word die linkervleuel (oostelike deel) van die Goue Horde die Wit Horde genoem en in Russiese bronne die Blou Horde. Hoewel Westerse historici meestal die Timoeridiese gebruik volg, het Ötemish Hajji, ’n historikus wat vertroud was met die mondelinge tradisie van die Mongoolse Ryk, die linkervleuel ook die Blou Horde genoem. Dit lyk dus of die Russiese bronne reg is. 

Die terme Goue, Blou en Wit Orde word nie aangetref in bronne uit die Mongoolse tydperk nie.

## Verwysings
Herrieklip

duimnael|Die herrieklip
duimnael|Plaket

Die **Herrieklip** in Meiringspoort herdenk die stories wat C.J. Langenhoven in sy satries-humoristiesese werke **Sonde met die bure** (1921) en **Herrie op die ou tremspoor** (1925) vertel. Dit handel oor Kerneels, Vroutjie, Engela, hul fiktiewe sirkusolifant Herrie en die trem, die Langenhovens se vakansiehuis.

Langenhoven het self die naam Herrie op 1 Julie 1929 op ongeveer 15&nbsp;km vanaf die suidelike ingang tot die kloof in die sandsteen uitgebeitel. Hierdie is 'n verklaarde kultuurmonument.

## Eksterne skakels 
*
Ford Escort

Die **Ford Escort** was 'n klein gesinsmotor wat vanaf 1968 tot 2002 deur Ford van Brittanje en Ford Duitsland vervaardig is. Die Ford Escort naam is ook gebruik vir verskillende klein motors wat in Amerika deur Ford vervaardig is tussen 1981 en 2002-03. Ford het die Ford Escort herbekendgestel op die Chinese motormark in 2014.

Die eerste gebruik van die Escort-naam was vir 'n laerspesifikasie weergawe van die Ford Squire, 'n 1950 stasiewaweergawe van die Ford Anglia 100E, maar dit het nie goed verkoop in vergelyking met die ander lede van die 100E familie nie.

Escort Mk2 Rally.jpg|Escort Mk2 Rally tydens 'n tydren
Ford Escort RS1800 - Race Retro 2008 03.jpg|Ford Escort RS1800 - Race Retro
Timoeriede

Die **Timoeriede** (Persies: تیموریان) was ’n Turks-Mongoolse, Persiese Moslemdinastie wat oor ’n ryk regeer het wat bestaan het uit die hedendaagse Iran, Kaukasus, Mesopotamië, Afganistan, ’n groot deel van Sentraal-Asië en dele van Pakistan, Sirië, Indië en Anatolië. Die dinastie is tussen 1370 en 1405 gestig deur die krygsheer Timoer (ook bekend as Tamerlane).

Die Timoeriede het die grootste deel van Persië in 1467 aan die Ak Koyunlu afgestaan, maar lede van die dinastie het daarna oor kleiner state regeer, soms bekend as die **Timoeridiese emirate**, in Sentraal-Asië en dele van Indië. In die 16de eeu het Babur, ’n Timoeridiese prins van Ferghana (die huidige Oezbekistan), Kabulistan (die hedendaagse Afganistan) binnegeval en ’n klein koninkryk daar gestig, en 20 jaar later het hy Indië van daar af binnegeval om die Mogolryk te stig.

## Verwysings 
* 
* 15px Hierdie artikel is vertaal uit die Engelse Wikipedia
Renault Clio

Die **Renault Clio** is 'n superminimotor, wat deur die Franse motorvervaardiger Renault gebou word. Dit is in 1990 bekendgestel, en is reeds in sy vierde geslag sedert 2012. Die Clio het aansienlike kritiek verduur en kommersiële sukses ervaar, om sedert sy bekendstelling, jaar-na-jaar, een van Europa se topverkopermotors te bly. Dit word grootliks gekrediteer vir die herstel van Renault se reputasie en statuur ná 'n moeilike tweede helfte van die 1980's. 

Die Clio is een van slegs twee motors, saam met die Volkswagen Golf, wat twee keer as die "Europese Motor van die Jaar" bekroon is, in 1991 en 2006. Die Clio word in Japan verkoop as die **Renault Lutecia** (ルノー ルーテシア Runo Rūteshia)  omdat Honda die regte hou op die naam Clio, met die Honda Clio in 1984.

## Voorbeelde van vorige modelle 

Clio_fase_1.jpg|Renault Clio I(1990 - 1998)
Renaultlutecia.jpg|Renault Clio II(1998 - 2005)
Renault Clio III 20090527 front.JPG|Renault Clio III(2005 - 2013)
Renault Clio TCe 90 Luxe (IV) – Frontansicht, 17. Mai 2013, Münster.jpg|Renault Clio IV(2012-2019)
2019 Renault Clio Iconic Front.jpg|Renault Clio V(2019-huidig)

duimnael|280px|Renault Clio Hybrid

## Verwysings
Alanië

duimnael|links|Een van die drie oorblywende kerke van die Koninkryk van Alanië.
**Alanië** was ’n Middeleeuse koninkryk wat in die 8ste en 9de eeu oor ’n deel van die Noord-Kaukasus regeer het, tot met die verwoesting daarvan tydens die Mongoolse verowering in 1238 en 1239. Dit het die latere geskiedkundige streek Circassië en die hedendaagse Noord-Ossetië-Alanië omvat. Die Alane se hoofstad was Magas (of Ma'as) en dit het die belangrike Syroete deur die Darjalkloof beheer.

## Erfenis 
Ná die verbrokkeling van die Sowjetunie, toe nasionalisme in die Kaukasus ’n heropbloei beleef het, het baie mense in Noord-Ossetië gevra dat die naam "Alanië" herstel word. Dit het gou gewild geraak en het herleef in die naam van bedrywe, ’n TV-kanaal, politieke en burgerorganisasies, ’n uitgewery ens. In November 1994 is "Alanië" amptelik gevoeg by die naam van die deelrepubliek (Noord-Ossetië-Alanië).

## Verwysings 
* 15px Hierdie artikel is vertaal uit die Nederlandse Wikipedia
Nissan Leaf

Die **Nissan Leaf** (ook uitgedruk as "LEAF" vir Leading, Environmentally friendly, Affordable, Family car)  is 'n kompakte vyfdeur-luikrug elektriese motor vervaardig deur Nissan en bekendgestel in Japan en die Verenigde State van Amerika in Desember 2010. Volgens die Amerikaanse Environmental Protection Agency is die amptelike reikafstand van die 2013-model Leaf 121 km (75 myl) en hul gradeer die Leaf se gekombineerde brandstofverbruik op 115 myl per Amerikaanse gelling petrol (ekwivalent aan 2.0 L/100 km). Nissan Die 2013 Leaf het 'n reikafstand van 200 km (120 myl) op die nuwe Europese ritsiklus.

Aflewerings aan kleinhandelkliënte het in die Verenigde State en Japan in Desember 2010 begin, gevolg deur verskeie Europese lande en Kanada in 2011, en sedert Augustus 2014 is dit in 35 lande beskikbaar. Die Leaf is die wêreld se besverkoper, snelwegbruikbare, ten volle elektriese motor ooit, met wêreldwye verkope van meer as 150 000 eenhede teen November 2014. Die voorste markte is die Verenigde State van Amerika, met meer as 69 200 eenhede, gevolg deur Japan met sowat 47 400 eenhede en Europa met meer as 32 300 teen November 2014. Vanaf September 2014 word die Europese mark gelei deur Noorweë, met meer as 11 000 nuwe eenhede en die Verenigde Koninkryk, met meer as 6 000 eenhede afgelewer. 

As 'n ware elektriese motor produseer die Nissan Leaf geen uitlaatbesoedeling of kweekhuisgas by die punt van operasie nie, en dra by tot 'n verminderde afhanklikheid van petroleum. Onder sy ander toekennings en erkennings, ontvang die Nissan Leaf die 2010 Green Car Vision-toekenning, die 2011 Europese motor van die Jaar, die 2011 Wêreldmotor van die Jaar, en die 2011–2012 Motor van die Jaar in Japan.

## Verwysings
Mercedes-Benz Vito

Die **Mercedes-Benz Vito** is 'n ligte laaiwa wat deur Mercedes-Benz gebou word. Dit is beskikbaar as 'n standaardpaneelwa vir vragvervoer (genoem Vito), of met 'n passasiersdeel in 'n gedeelte of al die laairuimte (genoem V-klas of Viano). 

Die V-klas/Viano is 'n veeldoelige voertuig. Die eerste geslag is sedert 1996 bemark. Die tweede geslag is in 2004 vrygestel, en die voertuig kry die nuwe Viano naam. In 2010 is die voertuig opgekikker met hersiene voorste en agterste buffers en ligte. Die binneruim is ook verbeter met opgegradeerde materiale en nuwe tegnologie. Die derde geslag is in 2014 van stapel gestuur en het teruggekeer na die benaming van V-Klas. Die Viano is beskikbaar in beide agter- en vierwieldryf konfigurasies en kom in drie lengtes, twee aslengtes en 'n keuse van vier petrol- en dieselenjins gekoppel aan óf 'n sesgang-handratkas óf 'n vyfgang TouchShift-outomaties.
Wolga-Bulgarye

**Wolga-Bulgarye** was ’n historiese Islamitiese staat wat tussen die 7de en 13de eeu bestaan het naby die samevloei van die Wolga- en die Kama-rivier in wat nou Europese Rusland is.

## Geskiedenis 
Inligting uit eerstehandse bronne oor Wolga-Bulgarye is taamlik skaars. Aangesien geen Bulgaarse rekords behoue gebly het nie, kom die meeste van die inligting oor die land uit hedendaagse Arabiese, Persiese, Indiese en Russiese bronne. Van die inligting word verkry deur uitgrawings.

Daar word geglo die gebied is aanvanklik bewoon deur Fins-Oegriese volke, onder meer die Mari.

Die meeste geleerdes stem saam dat die Wolga-Bulgare tot in die middel van die 10de eeu onderwerp is deur die Chasariese Ryk, en daarna het die Bulgare nie meer belasting aan die Chasare betaal nie. Chasarië is in die laat 10de eeu vernietig en daarna het die Wolga-Bulgare se mag gegroei en die land groter geword. In die laat 9de eeu het verenigingsprosesse begin en Bulgar (ook Bolghar gespel), 160&nbsp;km suid van die hedendaagse Kazan, het die hoofstad geword.

Islam is in die vroeë 10de eeu as die staatsgodsdiens aanvaar. Die Wolga-Bulgare het probeer om Wladimir I van Kiëf tot die Islam te bekeer, maar hy het eerder die Oosters-Ortodokse geloof aanvaar.

Die staat het ’n groot deel van die handel tussen Europa en Asië beheer voor die Kruistogte, wat ander handelsroetes oopgestel het. Die hoofstad, Bulgar, was ’n vooruitstrewende stad en het meegeding met ander groot en ryk sentrums van die Islamitiese wêreld.

Die Russiese prinsdomme in die weste was die enigste bedreiging. In die 11de eeu is die land verwoes deur verskeie Russiese strooptogte. Toe, tussen die wisseling van die 12de en 13de eeu, het die heersers van Wladimir (veral Andrei Bogoljoebski en Wsewolod III) die Bulgaarse stede stelselmatig verwoes in ’n poging om hul oostelike grens te verdedig. Weens druk van die Russe het die Bulgare hul hoofstad van Bulgar na Bilär geskuif.

## Verval 
In September 1223 het die Wolga-Bulgare ’n leër van Djengis Khan van die Mongoolse Ryk naby Samara verslaan, maar in 1236 het die Mongole teruggekeer en die hele land binne vyf jaar onderwerp. Wolga-Bulgarye het toe deel van die Goue Horde geword en is in verskeie prinsdomme verdeel. Teen die 1430's is die Khanaat van Kazan gestig as die belangrikste van dié prinsdomme.

Volgens sommige historici is meer as 80% van die land se bevolking vermoor tydens die oorname. Die res het verskuif na die noordelike gebiede (die hedendaagse Tsjoewasjië en Tartarstan).

## Verwysings 
## Eksterne skakels 
*  Barijef, R(iza) X. 2005. *Волжские Булгары : история и культура*  (Wolga-Bulgare: Geskiedenis en Kultuur). Sint Petersburg: Agat.

* 15px Hierdie artikel is vertaal uit die Engelse Wikipedia
Christa Jonker-Jordaan

**Christa Jonker-Jordaan** (26 September 1956 - 18 Mei 2011) was 'n Afrikaanse skrywer en is in Bloemfontein gebore. Sy was getroud Prof. Gerrit Jordaan, wat verbonde is aan die Sentrale Universiteit vir Tegnologie, Vrystaat. Hulle het vier kinders: twee seuns en twee dogters. Daar is ook twee kleindogters. Haar eerste tienerboek, *Lyf*, het in 2008 die ATKV-Woordveertjieprys verower.

## Kyk ook 
* Lys van Afrikaanse skrywers

## Bronne 
* http://www.storiewerf.co.za/cv's/cv_christajordaan.htm
* http://bookslive.co.za/blog/2011/05/19/christa-jonker-jordaan-skrywer-van-chilli-lipstiek-sterf-in-motorongeluk/
Nissan Pulsar

Die **Nissan Pulsar** is 'n kompakte motorvoertuig wat deur die Japannese motorvervaardiger Nissan vervaardig is vanaf 1978 tot 2000, toe dit in die Japannese mark vervang is deur die Nissan Bluebird Sylphy. Die naam "Pulsar" is tussen 2000 en 2005, en weer sedert 2012 in Australië en sekere Asiatiese lande gebruik op hernoemde weergawes van die Sylphy en die soortgelyke Tiida model.

Die oorspronklike **Pulsar** is 'n luikrug wat uitsluitlik by die handelaarnetwerk van Nissan Japan genaamd "Nissan Cherry Store" as 'n groter vyfdeurluikrug alternatief vir die Nissan Cherry verkoop is.

Hoewel Pulsarmodelle voorwielaangedrewe was sedert aanvang, het Nissan ook vierwielaandrywing as 'n opsie op geselekteerde internasionale modelle gebied. Die Pulsar is oorspronklik in Japan bemark as die intermediêre model aangebied by Nissan-handelaars Nissan Cherry Store tussen die Nissan Violet en die Cherry, terwyl die verskillende weergawes van die Pulsar by ander Japannese netwerke verkoop is as die basismodel, saam met ander groter Nissanprodukte.

Verskeie Pulsar-gebaseerde modelle is uitgevoer soos internasionale marktoestande dit bepaal het, soms "Sunny", "Cherry" of "Sentra" gedoop, terwyl die internasionaal gemerkte produk eintlik 'n Pulsar was en nie 'n Japannese mark Sunny of Cherry nie.

'n Pulsar (waan van 'n polsende ster) is 'n hoogs gemagnetiseerde, roterende neutronster, omrede die Nissan Pulsar ontwikkel is uit die Sunny sedan.

Datsun-310.jpg|'n Datsun Pulsar (soortgelyk in S.A.)
1983 Nissan Pulsar (N12) GL sedan (2007-08-25) 02.jpg|1983 Datsun Pulsar sedan (soortgelyk aan die *Langley* in S.A.)
Nissan Cherry in Autumn 1981.jpg|Nissan Cherry luikrug (Europa, 1981)
Nissan Stanza

Die **Nissan Stanza/Violet** maak sy verskyning in Japan in 1973, en was eksklusief aan die Japannese Nissan-handelaars genoem "Nissan Cherry Store" as 'n groter metgesel van die Nissan Cherry.

Die tweede geslag Violet is verdeel in twee bykomende lyne in 1977, bekend as die Nissan Auster en die Nissan Stanza. Al drie toon die A10-reeks identifiseerder, en is in Japan gebou by Hiratsuka en Oppama. Die Stanza was eksklusief aan die Japannese Nissan-handelaars genaamd "Nissan Satio Store" as 'n groter metgesel van die kleiner Nissan Sunny en die Auster-drieling was eksklusief aan die "Nissan Prince Store" as 'n groter metgesel van die Nissan Langley.

'n Nuwe derde geslag voorwielaangedrewe model is in 1981 van stapel gestuur, die reeks se naam is weer verander na T11, en het dieselfde platform as die kompakte MPV Nissan Prairie/Multi/Stanza Wa. Ten slotte is die laaste eenhede verkoop as hernoemde weergawes van die Nissan Bluebirdreeks, vir 'n paar internasionale markte. In die meeste uitvoermarkte was die motor oorspronklik verkoop as die *Datsun 140J* of *160J* afhangende van die enjingrootte. Hierdie naam is toe geleidelik verander na Nissan Stanza in die meeste markte.

Produksie van die Stanza/Auster/Violet is gestaak in 1992. Die Stanza is vervang deur die Nissan Altima in Noord-Amerika, die Nissan Bluebird in Japan en deur die Nissan Primera in Europa.

STANZA1st.jpg|1977 Nissan Stanza vierdeursedan (Japan)
1978 Datsun 510 two-door sedan front left.jpg|1978 Datsun 510 tweedeursedan (VSA)
Datsun510wagon.jpg|Datsun 510 stasiewa, opgekikkerde model (VSA)
1979 Datsun 160J fastback coupé.jpg|1979 Datsun 160J fastback coupé
Datsun Violet 140J 1981.jpg|1981 Datsun Violet 140J (VK)
Violet-southerncross.jpg|Nissan Violet "Southern Cross" tydrenmotor

## Verwysings
Mongoolse Cyrilliese skrif

duimnael|Die naam Mongolië (*Mongol*) in Cyrilliese skrif.
Die **Mongoolse Cyrilliese skrif** (Mongools: Монгол Кирилл үсэг, *Mongol kirill üseg*) is die skryfstelsel wat in die hedendaagse staat Mongolië gebruik word vir die standaarddialek van Mongools. Dit het ’n grootliks fonemiese ortografie, wat beteken daar is ’n redelike ooreenkoms tussen die geskrewe letters en die klanke. Die skrif is nie as ’n skryfstelsel aanvaar in Binne-Mongolië in China nie; daar word die tradisionele Mongoolse skrif steeds gebruik.

## Geskiedenis 
Mongoolse Cyrillies is die mees onlangse van baie skryfstelsels wat al vir Mongools gebruik is. Dit is ’n Cyrilliese alfabet soortgelyk aan dié wat vir Bulgaars en Russies gebruik word, maar het twee bykomende letters: Өө (getranslitereer as ö) en Үү (ü).

Dit is in die 1940's onder Sowjet-invloed in Mongolië begin gebruik ná ’n kort tydperk waarin die Latynse alfabet gebruik is. Ná die Mongoolse demokratiese rewolusie van 1990 is kortliks oorweeg om weer die tradisionele Mongoolse skrif te gebruik, maar dit is nooit gedoen nie. Laasgenoemde skrif is ’n verpligte vak op skool en raak geleidelik gewilder. Dit is egter ’n hoogs uitsonderlike vertikale skrif en anders as byvoorbeeld die Sjinese skrif, kan dit nie maklik aangepas word om horisontaal te skryf nie, en dit is die groot nadeel daarvan. Die Cyrilliese skrif word dus gebruik in die alledaagse lewe en op die internet.

## Beskrywing 
Die Cyrilliese alfabet wat vir Mongools gebruik word, lyk soos volg (met geleende klanke tussen hakies):

Үү en Өө word soms geskryf as Її (of Vv) en Єє onderskeidelik wanneer ’n Russiese toetsbord gebruik word of die letters nie op die toetsbord beskikbaar is nie.

Lang aanvangsklinkers en volle nie-aanvangsklinkers word met ’n dubbele letter geskryf; kort aanvangsklinkers en ingelaste nie-aanvangsklinkers word met ’n enkele letter geskryf. Al die klinkers behalwe у en ү kan ook ’n schwa en sero verteenwoordig in lettergrepe wat nie aanvangslettergrepe is nie. ’n Gepalataliseerde medeklinker word aangedui met die klinkers и (i), е (je), ё (jo), я (ja) en ю (joe) of die sagte teken ь (') ná die medeklinker. Щ word nooit in Mongools gebruik nie, behalwe in Russiese leenwoorde.

## Verwysings 
* 15px Hierdie artikel is vertaal uit die Engelse Wikipedia
Braille

**Braille** is ’n skryfstelsel wat deur gesiggestremdes gebruik en tradisioneel met opgehewe letters geskryf word. (Dit word verkieslik nie met ’n hoofletter gespel nie.) Braillegebruikers kan rekenaarskerms en ander elektroniese toerusting lees danksy spesiale tegnologie. Hulle kan ook ’n braille-stilus of  gebruik om dit te skryf.

## Agtergrond 
Braille is genoem na die skepper daarvan, die Fransman Louis Braille, wat sy sig verloor het weens ’n ongeluk in sy kinderdae. In 1824, op 15 jaar, het Braille sy kode vir die Franse alfabet ontwikkel. Hy het sy stelsel, wat later ook musieknote bevat het, in 1829 gepubliseer. Die tweede hersiene weergawe, wat in 1837 gepubliseer is, was die eerste digitale (binêre) skryfvorm.

Braille-karakters is klein, vierkantige blokkies wat "selle" genoem word en bevat klein, opgehewe knoppies. Die getal en rangskikking van dié knoppies onderskei een karakter van ’n ander. Omdat die onderskeie braille-alfabette ontstaan het as transkripsiekodes van gedrukte skryfstelsels, verskil die karakters van taal tot taal.

Brailleselle is nie al wat opgehewe gedruk word nie. Daar kan ook opgehewe illustrasies en grafika voorkom waarvan die lyne óf solied is óf uit ’n reeks knoppies en pyltjies bestaan wat groter as die brailleknoppies is.

Vanweë skermleessagteware het die gebruik van braille afgeneem. Braille-opvoeding bly egter belangrik in die onderrrig van gesiggestremde kinders en lei tot ’n beter kans op indiensneming.

## Skryf in braille 
duimnael|180px|links|’n Braille-leesmasjien.
Braille kan met die hand geskryf word met behulp van ’n stilus waarmee elke knoppie van agter af op die papier gemaak word, dus in ’n spieëlbeeldvorm, of ’n brailletikmasjien of elektroniese braillemasjien kan gebruik word. Omdat brailleletters nie eintlik uitgevee kan word nie, word ’n fout uitgewis deur al ses knoppies in ’n sel te maak. ’n Blad kan ook op albei kante met braille bedruk word, met duikies in die papier aan die kant waarop die knoppies gelees word. (Sien die foto regs bo in die kassie.)

Deur ’n rekenaar of ander elektroniese toestel te gebruik kan braille geskep word met ’n braille-leesmasjien wat die letters voortdurend kan verander.

Die aanvanklike 6-punt-braillestelsel is later aangevul met ’n 8-punt-stelsel. Twee bykomende knoppies is onderaan die selle gevoeg, met die nommers 7 vir die knoppie links onder en 8 vir die knoppie regs onder. Daarmee kan ’n hoofletter in dieselfde sel as die letter self aangedui word, en meer karakters kan gebruik word. Al 256 (28) moontlike kombinasies van die 8-punt-stelsel kom in die Unicode-standaard voor.

### Voorbeelde van die 6-punt-stelsel 
#### Letters en syfers 
#### Ander simbole 
## Verwysings en notas
Turkiese tale

duimnael|links|Lande en outonome deelgebiede waar Turkiese tale amptelike status geniet of deur die meerderheid gepraat word:
Die **Turkiese tale** is ’n taalfamilie van minstens 35 tale wat deur Turkiese volke van Suidoos-Europa en die Middellandse See-gebied tot Siberië en Wes-China gepraat word, en daar is voorgestel dat dit saam met Mongoolse, Toengoesiese en Japannese tale, Koreaans asook Ainoe deel van die omstrede Altaïese taalfamilie uitmaak. Dié taalfamilie bestaan uit ses groepe, naamlik die Suidwestelike (Ogoesies), Suidoostelike (Karloek/Oeigoer), Khalaj, Noordwestelike (Kiptsjak), Tsjoewasjies (Oghoer) en Noordoostelike (Siberiese Turkiese tale). Soms word die Turkiese tale ook in twee takke verdeel: Bolgar en Algemene Turkiese tale.

## Sprekers en eienskappe 
duimnael|links|Diagram van Turkiese tale volgens moedertaalsprekers
Turkiese tale word deur sowat 170&nbsp;miljoen mense as moedertaal gepraat, en daar is altesaam meer as 200&nbsp;miljoen sprekers. Die Turkiese taal met die meeste sprekers is Turks, wat hoofsaaklik in Anatolië en die Balkan gepraat word. Die moedertaalsprekers van dié streke maak 40% van alle sprekers van Turkiese tale uit.

## Verwysings 
## Bronnelys 
*  Boeschoten, Hendrik & Lars Johanson. 2006. *Turkic languages in contact*. Turcologica, Bd. 61. Wiesbaden: Harrassowitz. 
*  Johanson, Lars & Éva Agnes Csató (ed.). 1998. *The Turkic languages*. London: Routledge. .

## Eksterne skakels 
*  
*  
* 
* 15px Hierdie artikel is vertaal uit die Engelse Wikipedia
Nissan Rogue

Die **Nissan Rogue** is 'n mediumgrootte oorkruis SNV wat sy debuut in Oktober 2007 gemaak het vir die 2008-modeljaar, en deur die Japannese motormaatskappy Nissan vervaardig word. Dit is die Noord-Amerikaanse weergawe van die Europees-ontwerpte Nissan Qashqai, bekend as die *Dualis* in Japan en Australië.

Die **Rogue** het sy debuut op 7 Januarie 2007 by die Noord-Amerikaanse Internasionale Motorskou in Detroit gemaak. Dit vervang die Nissan X-Trail in Kanada as Nissan se intreevlak-SNV en die bak-op-raam Nissan Xterra in Meksiko omrede die Smirna-aanleg kapasiteit vir die 2009 Suzuki Equator moes opbou. Die Xterra word steeds verkoop in die Verenigde State en Kanada nadat dit onttrek is van die Meksikaanse mark na die 2008-modeljaar. 'n Heelnuwe weergawe van die X-Trail, wie se platform die Rogue deel, is in Europa, Meksiko en elders geloods, maar daar is geen planne om dit in die VSA en Kanada te bemark nie.

## Enjin 
Die **Rogue** word aangedryf deur 'n 127 kW (170 pk) 2.5 L viersilinder QR25DE enjin, gekoppel aan 'n standaard palwissel outomatiese ratkas, en kom standaardtoegerus met voorwielaandrywing. Die **Rogue** is goedkoper as die Nissan Murano oorkruis-SNV, maar het 'n kleiner passasiersvolume van 2.76 m3 teenoor 3.08 m3 van sy V6-suster, en 'n kleiner vragruim van 820 L teenoor 890 L.

2008-Nissan-Rogue.jpg|2008 Nissan Rogue SL

## Verwysings
Nissan X-Trail

Die **Nissan X-Trail** is 'n kompakte of mediumgrootte oorkruis SNV wat sedert 2000 vervaardig word deur die Japannese motormaatskappy Nissan. As gevolg van groter afmetings in sy derde geslag, word dit nou beskou as 'n mediumgrootte oorkruis SNV. Dit was een van Nissan se eerste oorkruis SNVs en is vrygestel op ongeveer dieselfde tyd as 'n paar ander mededingermaatskappye se motor-gebaseerde kompakte SNVs, soos die Suzuki Grand Vitara, Ford Escape en Mazda Tribute, die Hyundai Tucson, Honda CR-V en die Toyota RAV4. 

Die X-Trail is benede die vragmotor-gebaseerde Xterra en Pathfinder geplaas en was nog nooit in die Verenigde State te koop nie. Die eerste geslag was beskikbaar in Kanada totdat dit vervang is deur die Nissan Rogue. Maar beide die Rogue en die X-Trail is verkoop in Meksiko. Die Rogue deel dieselfde platform as die tweede geslag X-Trail en is soortgelyk aan die Qashqai. Die X-Trail se alle-modus 4x4 oordragkas stel die bestuurder instaat om te kies tussen *2WD*, *4WD* of *4WD Lock* deur 'n elektroniese skakelaar op die paneelbord. Die maatskappy bied tans 'n waterstof-brandstofsel model genaamd die **X-Trail FCV** op huurkontrak aan besighede. 

Die belangrikste produksie-aanlegte van die X-Trail is in Kioesjoe, Japan (2013-huidig) en Kanda, Japan (2000-2013); alhoewel onderdele en enjins wat in Japan geproduseer word, ook deur ander Nissanfabrieke in talle lande gebruik word.
Nissan Pathfinder

Die **Nissan Pathfinder** is 'n oorkruis SNV wat sedert 1985 deur Nissan vervaardig word. Dit is afgelei van Nissan se kompakte bakkieplatform. Die Pathfinder pas in grootte tussen die Nissan Murano en Armada of Patrol, maar sy prys tussen is die Xterra en Murano. Die Pathfinder se tradisionele Japannese mededinger is die Toyota 4Runner.

## Verwysings
Oorkruis SNV

'n **Oorkruis SNV** (Engels: CUV - crossover utility vehicle) is 'n voertuig wat op 'n motorplatform gebou word, maar kombineer, in verskillende grade, eienskappe van 'n sportnutsvoertuig (SNV) met die funksies van 'n passasiersvoertuig, veral dié van 'n stasiewa of luikrug. Met behulp van die eenheidbakkonstruksie tipies aan passasiersvoertuie, in plaas van die bak-op-raam platform wat gebruik word vir bakkies en die oorspronklike SNV, kombineer hul ontwerp verskeie eienskappe soos 'n hoë binneverpakking, hoë H-punt sitplekke, hoë swaartepunt, hoë grondvryhoogte of allewieldryfvermoë - met die ontwerpkenmerke van 'n passasiervoertuig se platform, onafhanklike agtervering, motor-agtige hantering en beter brandstofverbruik.

'n Oorkruiser kan funksies ontleen van 'n stasiewa of luikrug, soos die tweekas-ontwerp van 'n gedeelde passasier-/vragvolume met agterste toegang via 'n derde of vyfde opligdeur - en buigsamer konfigurasies ten gunste van óf passasier- óf vragdra, bv. afslaanbare agterste sitplekke. Oorkruisers word aangebied met voorwiel-, agterwielaandrywing of viertrekkonfigurasies. Oorkruisers is tipies slegs ontwerp vir ligte veldryvermoë, indien enige.

## Voorbeelde van oorkruisers 
[duimnael|260px|Die [Mercedes-Benz ML-klas is 'n goeie voorbeeld van 'n **oorkruis SNV**.]]
[duimnael|260px|2012 [Subaru Outback 3.6R oorkruiser.]]
[duimnael|260px|2012 [Honda CR-V EX oorkruiser.]]

* Audi Q3
* Audi Q5
* Audi Q7
* BMW X1
* BMW X3
* BMW X5
* Dodge Durango
* Ford Flex
* Honda CR-V
* Hyundai Santa Fe
* Hyundai i10
* Hyundai Tucson
* Kia Sportage
* Land Rover Freelander
* Mercedes-Benz M-klas
* Mercedes-Benz R-klas
* Nissan Murano
* Nissan Pathfinder
* Nissan Qashqai
* Nissan Rogue
* Nissan Xterra
* Nissan X-Trail
* Toyota RAV4
* Volkswagen Tiguan
* Volkswagen Touareg
Dodge Durango

Die **Dodge Durango** is 'n volgrootte SNV wat deur Chrysler se Dodge-merk gebou is. Die Durango is van 1998 tot in 2008 gebou, maar is daarna eers gestaak. Sy teruggekeer was in 2012 op 'n platform met die Jeep Grand Cherokee gedeel. Die Durango het twee geslagte: die eerste geslag was 'n mediumgrootte SNV en is vervaardig van 1998-2003; die tweede geslag was 'n volgrootte SNV en is vervaardig van 2003-2008. 

Die Durango word sedert 2010 deur DaimlerChrysler, Chrysler LLC en die Chrysler-groep vervaardig. Die Durango is gestaak omdat Chrysler hul Newark-monteerfasiliteit gesluit het wat die Durango vervaardig het. Die kliënt kan ook die Durango in 'n hibriedweergawe bestel.
Tulsa

**Tulsa** (uitgespreek /ˈtʌlsə/) is die tweede grootste stad in die Amerikaanse deelstaat Oklahoma. In 2010 het die stad 'n bevolking van 391&nbsp;906 gehad: 62,6% wit, 15,6% swart of Afro-Amerikaans, 5,3% Amerikaanse inboorlinge, 2,3% Asiaties en 5,9% van twee of meer rasse. Spaans-Amerikaners of Latyns-Amerikaners van enige ras het 14,1% van die bevolking uitgemaak.

## Verwysings
Mercedes-Benz C-klas

Die **Mercedes-Benz C-klas** is 'n motorvoertuig wat deur Mercedes-Benz vervaardig word sedert 1993. Dit is tans in sy vierde geslag. Die C-klas is wêreldwyd een van die gewildste Mercedes-Benz'e.

Die huidige geslag (W205) is by die 2014 Detroitmotorskou vrygestel. Die nuwe struktuur is heelwat ligter, aangesien aluminium vir die hele bakwerk gebruik word, wat 'n 100&nbsp;kg massabesparing teweeg bring. Volgens Mercedes-Benz is die struktuur stewiger as ander motors in sy klas.

Die huidige motor is op 16 Desember 2013 amptelik bekendgestel. Produksie van die W205 het op 4 Februarie 2014 by die Bremenaanleg begin. Europese verkope het in Maart 2014 begin, terwyl die voertuig in September 2014 in Noord-Amerika vrygestel is.

## Tydlyn van die C-klas 
*Eerste geslag (W202)
*Tweede geslag (W203)
*Derde geslag (W204)
*Vierde geslag (W205)

## Galery 

06-07 Mercedes-Benz C350.jpg|2de geslag C350 (2006-07) VSA-model (kantflikkers en groter buffers as in Europa)
2008 Mercedes-Benz C300 Sport 1.jpg|Derde geslag met 'n sportpakket (2008, VSA-model)
Mercedes-Benz C 200 Serienausstattung (W 205) – Frontansicht, 26. April 2014, Düsseldorf.jpg|Vierde geslag (2014, Duitsland)

## Verwysings 
## Eksterne skakels
Arthur Phillip

Kaptein (later admiraal) **Arthur Phillip** (11 Oktober 1738 – 31 Augustus 1814) was die eerste goewerneur van Nieu-Suid-Wallis en stigter van die nedersetting wat tans Sydney heet.

duimnael|links|Camp Cove, 3 km oos van Port Jackson, waar Phillip geland het toe hy na 'n nedersettingsgebied gesoek het. Na sy wedervaringe ter see, insluitende die bevel oor 'n skip wat deur gevangenes in 'n storm gered is, word Phillip as die goewerneur van die voorgestelde Britse strafkolonie van Nieu-Suid-Wallis aangewys. Hy vertrek met die Eerste Vloot van Engeland na Australië en kies in Februarie 1788 Port Jackson (tans Sydney-hawe) as sy basis.

Hy het besef dat Nieu-Suid-Wallis vinnig 'n siviele administrasie en 'n stelsel vir die bevryding van gevangenes sou benodig. Ongeag, is sy voorstel om vakmanne saam te neem afgekeur. Hy het enorme probleme met arbeid, dissipline en voorraad in die gesig gestaar. Sy vriendelike houding teenoor die inboorlinge is ook deeglik beproef nadat hulle sy jagter vermoor het.

Die koms van die Tweede en Derde Vloot het hernuwe druk op skaars plaaslike hulpbronne geplaas. Teen Desember 1792, toe hy huiswaarts keer, was die kolonie reeds op dreef met amptelike land-toekennings, sistematiese boerdery en water-toevoer.

Phillip het in 1805 afgetree, maar het voortgegaan om met sy vriende in Nieu-Suid-Wallis te korrespondeer en die kolonie se belange te bevorder.

## Verwysings
Volvo V40

Die **Volvo V40** is 'n klein gesinsmotor, beskikbaar in vyfdeur-luikrugvorm, wat by die 2012 Geneefse Motorskou onthul is. Dit is sedert Mei 2012 in Europa te koop en sedert Augustus 2012 in die Verenigde Koninkryk. Die V40 is ontwerp deur die Amerikaner Chris Benjamin en is die laaste Volvo wat onder Britse ontwerper Peter Horbury ontwerp is, voordat hy verplaas is na Volvo se eienaars, Geely. 

Dit word gebou op die gemodifiseerde Ford C1 platform wat ook gebruik word deur die Volvo C30, en 'n 2.0 liter I5 Volvo dieselenjin beskikbaar in twee weergawes, 'n 150 pk en 177 pk. In sommige lande gebruik die V40 T5 'n 2,0 liter I5 (B5204T9) wat 213 pk teen 6&nbsp;000 rpm en 300 Nm teen 2&nbsp;700-5&nbsp;000 rpm produseer.

## Verwysings
Golden Jubilee-diamant

Die **Golden Jubilee-diamant** is in 1985 in die Premier-myn te Cullinan gevind. Dit het aanvanklik eers as die *Unnamed Brown* bekend gestaan en was 755.5 karaat ongeslyp. Dit het twee jaar geneem om die diamant te slyp tot sy grote van 545.67 karaat en dit is die grootste geslypte diamant in die wêreld. Die ongeslypte diamant se afmetings was 55.6 x 49.2 x 34.2 mm. Dit is tans tussen R 46 miljoen tot R138 miljoen werd.

## Bron 
* http://www.netwerk24.com/nuus/2015-01-26-interaktiewe-storie-toets-jou-kennis-oor-die-grootste-geslypte-diamante
De Beers-diamant

duimnael|regs|Bhupinder Singh dra die Patiala-halsnoer, wat hierdie diamant bevat.

Die **De Beers-diamant** van 428.5 karaat is in 1888 in die Kimberley-myn gevind. Nadat dit geslyp was is dit 234.65 karaat. Die ongeslypte diamant se afmetings was 47.6 x 38.1 x 38.2 mm. Die diamant se waarde is onbekend.

## Bron 
* http://www.netwerk24.com/nuus/2015-01-26-interaktiewe-storie-toets-jou-kennis-oor-die-grootste-geslypte-diamante
Hyundai Tucson

Die **Hyundai Tucson** (Koreaans: 현대 투싼), en is 'n kompakte oorkruis sportnutsvoertuig wat sedert 2004 deur die Suid-Koreaanse vervaardiger Hyundai vervaardig word. In die merk se modelplasing, pas die Tucson onder die Santa Fe en Vera Cruz in. Dit is vernoem na die stad Tucson, in Arizona, VSA.

Die eerste geslag Tucson is in 2004 bekendgestel. Dit deel sy Elantra-gebaseerde platform met die herontwerpte 2005 Kia Sorento. Die Tucson is in dieselfde klas as die Toyota Highlander, Nissan Patrol en Ford Expedition.

## Eksterne skakels 
* 

## Verwysings
Kia Sportage

Die **Kia Sportage** is 'n kompakte oorkruis sportnutsvoertuig wat sedert 1993 deur die Suid-Koreaanse vervaardiger Kia vervaardig word.

Die eerste geslag **Kia Sportage** is ontwikkel met 'n Mazda Bongo ingenieurswese basisplatform. Dit deel baie meganiese komponente soos die enjin, ratkas (vroeë weergawes), en ewenaars met Mazdavoertuie. Dit was tydens Kia se alliansie met Ford en Mazda, waartydens die betrokke Ford/Mazda tegnologie oorgedra is aan Kia; en Kia in ruil daarvoor goedkoop produksiefasiliteite vir Ford geskep het. Van 1995 tot 1998 is die Sportage deur Karmann gebou in Duitsland. Dus het, Europese kopers Duits-geboude weergawes ontvang in daardie jare, terwyl die res van die wêreld Koreaans-geboude weergawes ontvang het.

## Verwysings
Demis Roussos

duimnael|links|Roussos in 1973.
**Demis Roussos** (gebore **Artemios Ventouris Roussos**; Alexandrië, 15 Junie 1946 – Athene, 25 Januarie 2015) was 'n Griekse sanger. Hy het in die 1970's as 'n solokunstenaar internasionale trefferplate vervaardig nadat hy aanvanklik lid van Aphrodite's Child, 'n progressiewe rock-groep, was.

Roussos het sy sololoopbaan in 1971 met die liedjie *We Shall Dance* begin. Aanvanklik was hy onsuksesvol, maar hy het deur Europa getoer en 'n vooraanstaande kunstenaar geword. Hy het sy solohoogtepunt in die 1970's bereik met 'n paar trefferalbums. Sy enkelsnit *Forever And Ever* het in 1973 (1976 in die Verenigde Koninkryk) die topplek in verskeie lande behaal. Sy ander treffers was *My Friend The Wind*, *My Reason*, *Velvet Mornings*, *Goodbye My Love, Goodbye*, *Someday Somewhere* en *Lovely Lady of Arcadia*.

Meer as 60 miljoen van sy albums is wêreldwyd verkoop.

Roussos is op 25 Januarie 2015 dood terwyl hy in die Ygeia-hospitaal in Athene, Griekeland, was.

## Eksterne skakels 
*
*
Andries Pretorius-monumente

[duimnael|'n Standbeeld van Andries Pretorius voor die [Stadsaal van Pretoria]]
[duimnael|Beeld van Pretorius by die [Voortrekkermonument]]

In Suid-Afrika is daar verskeie gedenktekens wat Andries Pretorius in herinnering roep.

## Graaff-Reinet 
Die Andries Pretorius-monument by Graaff-Reinet ter ere van Pretorius, Gerrit Maritz en die ander Voortrekkers uit daardie omgewing is op 27 November 1943 onthul. Die monument is deur Coert Steynberg uit graniet gebeeldhou, is ongeveer 5&nbsp;m hoog en het aanvanklik langs die hoofpad na Middelburg gestaan.  Om dit teen vandalisme te beskerm is dit in 2012 na net binne die grense van die Kamdeboo Nasionale Park verskuif.
Op die basis van die monument staan:

“eenmaal sal daar wel 'n wiel oor ons wêreld rol, wat vir u en vir my onkeerbaar is”

## Pretoria 
Op 21 Oktober 1955 het Pretorius se agterkleinseun, kol. I.J. Meyer, 'n ruiterstandbeeld voor die stadsaal van Pretoria van sy oupagrootjie onthul. Hierdie beeld in brons is gemaak deur Coert Steynberg.

## Voortrekkermonument 
Een van die hoekfigure van die Voortrekkermonument stel Pretorius voor.

## Hartbeespoortdam 
Pretorius se destydse woning op Grootplaats word vandag deur die water van die Hartbeespoortdam bedek as die dam vol is. 'n Bronsplaat op 'n klip gedenkteken is daar naby op 12 Desember 1962 onthul.

## Lees ook 
* Leverton, B.J.T.: Die woonhuis van Andries Pretorius. In: Lantern. Tydskrif vir Kennis en Kultuuur. Jaargang 18, nr. 1, September 1968
Gordon se koppie

Net noord van Aberdeen in die Oos-Kaap op die pad na Graaff-Reinet staan aan die oostekant van die pad 'n klein gedenkteken met die inskripsie “'''Gordon's Kop''', Aberdeen, 1955”. Dit herdenk die reis wat Robert Jacob Gordon in 1777 en 1778 in hierdie kontrei gemaak het. In die tekeninge wat Gordon nagelaat het, is die kop oos van die monumentjie duidelik herkenbaar.
Metafoor

'n **Metafoor** (meervoud: metafore) is 'n soort beeldspraak wat gebruik word om iets te noem deur as iets anders daarna te verwys asof dit soortgelyke eienskappe het. Dit word dus gebruik om 'n beeld in die plek van die eintlike voorstelling te plaas om die ooreenkoms tussen twee voorwerpe te suggereer.

Voorbeelde:
* "Hart van klip."
* "Die oseaan van die lewe."
* "'n wil van staal."
* "Die skip van die woestyn (Kameel)."
* "Vlagskip" – grootste, beste, duurste of vinnigste produk in 'n reeks verbruikersgoed.

## Verwysings
Guy Standing

: *Hierdie artikel handel oor die akademikus. Vir die akteur, sien Guy Standing (akteur).*

**Guy Standing** (gebore 9 Februarie 1948) is 'n Britse professor van ontwikkelingstudies by die Skool van Oosterse an Afrikaniese Studies by die Universiteit van Londen en medestiger van die Basic Income Earth Network (BIEN).

Standing is bekend vir sy skrywes in arbeidsekonomie, arbeidsmarkbeleid, werkloosheid, arbeidsmarkbuigsaamheid, strukturele aanpassingsbeleide, en sosiale beskerming. Sy meer onlangse werk fokus op die ontluikende prekariaatklas en die nood aan 'n onvoorwaardelike basisinkomste en deliberatiewe demokrasie.

Benewens Standing se beroep en sy geskiedenis met die Basic Income Earth Network, was sy Wikipedia-bladsy – veral beelde van hom op die bladsy en die onderskrifte daaronder – die onderwerp van baie kontroversie op die webwerf. Die kontroversie omring Standing se volle naam (Guy Standing) en die aanvanklike en mees prominente beeld wat gebruik is om hom uit te beeld – wat hierin in hierdie artikel aangebied word; die aard van waarom dit kontroversieel geword het, is te wyte aan die verandering van die bogenoemde onderskrif om na hom te verwys wat in die beeld sit as gevolg van die humoristiese aard van 'n man met die naam 'Guy Standing' wat in Engels sit. In Engels sou die volledige verwysingsfrase "Guy Standing sitting" wees; die aard van waarom dit humoristies sou wees, is te wyte aan die feit dat beide die woorde 'guy' en 'standing' – wanneer dit nie eiename is nie – gebruik word om te verwys na 'n man wat staan ​​met 'guy' (/gaɪ/) wat man beteken en 'standing' (/'stændɪŋ/) wat staan ​​beteken. Die konflik tussen die redakteurs van die bladsy het daartoe gelei dat die grap verdere vastrapplek gekry het en die uiteindelike verbod op lede van die publiek om die Engelse weergawe van die bladsy te verander.

## Sien ook 
* Basisinkomste

## Verwysings